La UV posa el fermall d’or als CEU amb la victòria en bàsquet 3x3 masculí

## La UV posa el fermall d’or als CEU amb la victòria en bàsquet 3x3 masculí

L’equip masculí de basquet 3x3 tanca la competició imposant-se a la Universidad de Sevilla en l’últim partit del campionat, que conclou amb un gran balanç de medalles per a la Universitat de València.

L’equip masculí de bàsquet 3x3 de la Universitat de València ha protagonitzat l’últim triomf dels Campionats d’Espanya Universitaris (CEU) 2025 amb una victòria contundent davant la Universidad de Sevilla. El partit, disputat en l’última jornada de competició, ha servit per coronar els valencians amb la medalla d’or en una disciplina que guanya cada any més rellevància al panorama universitari.

Amb aquest resultat, la UV completa una magnífica actuació en el torneig i s’acomiada dels CEU amb un balanç molt destacat, tant en les disciplines individuals com en les proves per equips.

### **La UV clausura la temporada 2025 dels CEU amb un medaller imponent**

La participació de la Universitat de València en els CEU 2025 s’ha traduït en un total de 54 guardons, repartits entre 39 medalles individuals i 15 trofeus col·lectius, que consoliden la institució com una de les més competitives del panorama esportiu universitari espanyol.

En la categoria masculina, la UV ha aconseguit dos ors en natació i natació adaptada, a més de 6 medalles de plata en disciplines com l’halterofília, el judo, el karate, el taekwondo, el tennis i una segona medalla en natació. El conjunt es completa amb 9 bronzes que s’han obtingut en atletisme, halterofília, karate, taekwondo, pàdel i diverses proves de natació.

Pel que fa a la representació femenina, la Universitat de València ha sumat dos ors, un en camp a través i un altre en tennis. A més, ha acumulat 5 plates i 14 medalles de bronze, destacant els resultats en disciplines com judo, karate, lluita, natació i hípica.

A aquests resultats cal afegir la medalla de bronze en la categoria de dobles mixtos de tenis.

L’esforç conjunt també ha tingut recompensa en les competicions per equips, on la UV ha brillat especialment en bàsquet: tant el conjunt masculí de 3x3 com el femení han pujat al més alt del podi. A aquests triomfs s’hi afegeixen la plata en vela i els bronzes en handbol femení i voleibol masculí.

L’equip d’esportistes de la UV ha fet que la Universitat de València guanye també un or més en camp a través, quatre plates en proves com karate, tennis, halterofília i triatló, i 5 bronzes més, que han contribuït a engrandir un palmarés que reflecteix la diversitat i qualitat del seu planter esportiu.

La Universitat de València tanca així una temporada excepcional, marcada per l’alt nivell competitiu i l’esforç col·lectiu dels seus esportistes, que han deixat empremta en una de les cites més rellevants de l’esport universitari a escala estatal.

Arxivat en:
Competicions

## Altres Notícies

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar